senior actress, producer bv radha dies in bengaluru
నటి బి.వి.రాధ కన్నుమూత.. అవయవాలు దానం
సీనియర్ నటి, నిర్మాత బి.వి.రాధ బెంగళూరులో కన్నుమూశారు. ఆదివారం ఉదయం 4 గంటల సమయంలో రాధ గుండెపోటుకు గురయ్యారు.
TNN | Updated:
Sep 10, 2017, 02:13PM IST
సీనియర్ నటి, నిర్మాత బి.వి.రాధ బెంగళూరులో కన్నుమూశారు. శనివారం తీవ్ర అస్వస్థతకు గురైన రాధను కుటుంబ సభ్యులు కళ్యాణి నగర్&zwnj;లోని ఓ ప్రైవేటు ఆసుపత్రిలో చేర్పించారు. వైద్యులు చికిత్స అందిస్తుండగా ఆదివారం గుండెపోటు రావడంతో తుదిశ్వాస విడిచారు. ప్రస్తుతం ఆమె వయసు 70 ఏళ్లు. కొంతకాలంగా అనారోగ్యంతో బాధపడుతున్న రాధ.. బెంగళూరులోని ఆమె కుమార్తె ధనలక్ష్మి ఇంట్లో ఉంటున్నారు.
కన్నడలో సినీ రంగ ప్రవేశం చేసిన రాధ దాదాపు 300కి పైగా సినిమాల్లో నటించారు. కన్నడ, తమిళం, తెలుగు, మలయాళం, తులు భాషల్లో అగ్రహీరోల సినిమాల్లో ఆమె నటించారు. 1964లో వచ్చిన కన్నడ చిత్రం &lsquo;నవకోటి నారాయణ&rsquo;లో తొలిసారి రాధ చిన్న పాత్ర పోషించారు. ఆ తరవాత అనేక చిత్రాల్లో అద్భుతమైన పాత్రలు పోషించి సౌత్ ఇండియన్ సినీ పరిశ్రమలో మంచి నటిగా నిలిచిపోయారు. ప్రముఖ కన్నడ దర్శకుడు కె.ఎస్.ఎల్.స్వామిని రాధ పెళ్లాడారు. దక్షిణాదిలో ఎన్టీఆర్&zwnj;, ఏఎన్నార్, ఎంజీఆర్&zwnj;, శివాజీ గణేశన్&zwnj; తదితరులతో కలిసి నటించిన రాధ.. పలు చిత్రాలకు నిర్మాతగానూ వ్యవహరించారు.